ბორბოლია კოჩი: დორთინა

„ბორბოლია კოჩი: დორთინა“ () — 2017 წანაშ ამერიკული სუპერგერგეზული ფილმი Marvel Comics-იშ პერსონაჟ ბორბოლია კოჩიშ გეშა. თინა გინიღეს Columbia Pictures-ქ დო Marvel Studios-ქ, დისტრიბუტორი რე Sony Pictures Releasing. „დორთინა“ რე რანწკით მაჟირა გინოხურგუა ათე პერსონაჟწკჷმა მერსხუაფილი ფილმეფიშ სერიას დო მავითაამშვა ფილმი Marvel-იშ კინოოქიანუს. თიში რეჟისორი რე ჯონ უოტსი, სცენარიშ ავტორეფი – ჯონათან გოლდსტაინი, ჯონ ფრენსის დეილი, ჯონ უოტსი, კრისტოფერ ფორდი, კრის მაკ-კენა დო ერიკ სომერსი. თარი როლეფს არსულენა ტომ ჰოლანდი, მაიკლ კიტონი, ჯონ ფავრო, ზენდაია, დონალდ გლოვერი, ტაინ დეილი, მარისა ტომეი დო რობერტ დაუნი უკლაში. ფილმიშ სიუჟეტიშ მეჯინათ, პიტერ პარკერი ოცად სკოლაშ რინა დო ბორბოლია კოჩიშ სახეთ რინა ართიანს მეუხუჯუას დო აწუდირთუ ყურფუშის.

2015 წანაშ ფურთუთას Marvel Studios-შ დო Sony-შ შქას იჸუ მორაგადაფაქ, ნამდა ბორბოლია კოჩი გიაძინუდჷ Marvel-იშ კინოოქიანუს. მანგის ჰოლანდიქ მიღჷ პარკერიშ როლი, ტომეიშ როლს სხუნუაშ უკული უოტსიქ იჸუ რეჟისორქ. დეილიქ დო გოლდსტაინქ დიჭყეს სცენარშე მუშობა. 2016 წანაშ პირელს ჩინებულქ იჸუ ფილმიშ ედომუშამი ჯოხოქ, ხოლო, მუჭოთ მაკათური არტისტეფიშ ერკებულქ, დაუნიშ კათაფათ. უმოსო გინოღალეფი მიშჷ 2016 წანაშ მანგიშე Pinewood Atlanta Studios-ს (ფეიეტი, ჯორჯიაშ შტატი) დო გეგინძორჷ ნიუ-იორკის, დათებუქ ბერლინს, გჷმათუთას. გინოღალეფიშ ბორჯის ჩინებულქ იჸუ, ნამდა უოტსი, ფორდი, მაკ-კენა დო სომერსი ხოლო მუშენდეს სცენარშე დო არტისტეფიშ ბუნაშ შხვა დეტალეფქჷთ გიცხადჷ.

ფილმიშ პრემიერაქ იყუ ჰოლივუდის, 2017 წანაშ 28 მანგის. კინოთეატრეფს თიქ გიშართჷ 2017 წანაშ 7 კვირკვეს, 3D, IMAX დო IMAX 3D ფორმატეფს. მოსოფელიშ მასშტაბით მიშნაველქ 633.8 მილიონ ააშ დოლარშე უმოსიქ იჸუ. კრიტიკოსეფქ თინა ჯგირო აფასეს, შინეს ჰოლანდიშ დო ბუნაშ შხვა მაკათურეფიშ რსულება, საუნდტრეკი, ხიარული ტონი დო ობუძოლარი სცენეფი. ფილმიშ გაგინძორაფაშ პრემიერა ულამნა 2019 წანაშ 5 კვირკვეს.

მუსიკა

ფილმის „დოქტორი სტრეინჯი“ ორეკლამე კამპანიაშ ბორჯის, 2016 წანაშ გერგობათუთას, ფაიგის ქაუოლჷ, ნამდა მაიკლ ჯაკინო იჸიდჷ ფილმიშ კომპოზიტორი დო იმუშენდჷ „დორთინასჷთ“. გვიანო თენა მჯაკინოქ  ხოლო დადასურჷ. მუსიკაშ ინოჭარუაქ დიჭყჷ 2017 წანაშ 11 პირელს. საუნდტრეკის ოკათჷ „ბორბოლია-კოჩიშ“ თემას 1967 წანაშ ტელესერიალიშე. დისკიქ მუსიკათ გჷშართჷ Sony Masterworks-ს, 2017 წანაშ 7 კვირკვეს.

რესურსეფი ინტერნეტის





სქოლიო

კატეგორია:2017 წანაშ ფილმეფი
კატეგორია:Columbia Pictures-იშ ფილმეფი
კატეგორია:IMAX-იშ ფილმეფი
კატეგორია:Marvel-იშ კინოოქიანუშ ფილმეფი
კატეგორია:ფილმეფი ბორბოლია კოჩიშე